Covid-19: Verdere daling in nuwe gevalle(Argieffoto: Unsplash) ŉ Verdere daling in die getal nuwe Covid-19-getalle is aangemeld. Die Nasionale Instituut vir Oordraagbare Siektes (Nios) sê 5 644 nuwe gevalle is bevestig. Die getal nuwe gevalle is laer as ŉ dag tevore (7 740) en ook laer as die getal nuwe gevalle oor die vorige sewe dae (10 281). Die nuwe gevalle bring die algehele infeksiesyfer op 2 770 575 te staan. Hiervan het 2 533 956 mense reeds herstel. Tans is daar 154 789 aktiewe gevalle van die koronavirus in Suid-Afrika. Die algehele sterftesyfer staan op 81 830 nadat nog 235 bykomende sterftes bevestig is. Die positiwiteitskoers is net-net hoër en staan nou op 17,6%. Altesame 32 040 toetse is in die vorige 24 uur gedoen en meer as 16,4 miljoen toetse is tot dusver vir Covid-19 gedoen. Altesame 65% van nuwe toetse word by staatsinstellings gedoen. Die meeste nuwe gevalle is steeds in KwaZulu-Natal (35%), gevolg deur die Wes-Kaap en die Oos-Kaap (16% elk), die Vrystaat (10%), die Noord-Kaap (7%), Gauteng en Mpumalanga (6% elk), Noordwes (3%) en Limpopo (1%). Nuwe gevalle per provinsie: Nog 291 mense is in hospitale opgeneem vir die behandeling van Covid-19 en in hierdie stadium word 12 973 mense landwyd vir die virus behandel. Altesame 249 916 mense is Maandag teen Covid-19 ingeënt en ŉ totaal van 12 289 478 mense in Suid-Afrika het reeds die entstof teen die virus ontvang.